Soome-ugri filmifestival
Soome-ugri filmifestival ehk FUFF on Eestis toimuv lühifilmifestival, mida korraldatakse aastast 2014. Festivali korraldatakse eesmärgiga tekitada huvi soome-ugri mängu- ja eksperimentaalfilmide vastu ning näidatavate filmide autorid on soome-ugri filmitegijad või filmid käsitlevad soome-ugri teemasid. Festival toimus 2014–2017 Tsiistre Linamuuseumis ja sealt alates Sänna Kultuurimõisas. Festivali korraldab MTÜ FUFF. Filmifestivali koosseisus toimuvad ka töötoad.